OpenLLM-France/wikimedia huggingface dataset:
# Heeze-Leende

Heeze-Leende és un municipi de la província del Brabant del Nord, al sud dels Països Baixos. L'1 de gener del 2009 tenia 15.230 habitants repartits sobre una superfície de 105,12 km² (dels quals 1,14 km² corresponen a aigua). Limita al nord amb Eindhoven i Geldrop-Mierlo, a l'oest amb Waalre i Valkenswaard, a l'est amb Someren i al sud amb Hamont-Achel i Cranendonck.

## Centres de població

Bruggerhuizen, Bulders, Euvelwegen, Heeze, Heezerenbosch, Kerkhof, Kreyl, Leende, Oostrik, Providentia, Renhoek, Rul, Sterksel, Strabrecht, Strijp i Ven.

## Ajuntament

* CDA 5 regidors
* PvdA 3 regidors
* VVD 3 regidors
* Lokaal Heeze-Leende 3 regidors
* Frans Maas voor Oud en Jong 3 regidors

## Enllaços externs

* «www.heeze-leende.nl».
# Driekopita

La driekopita és un mineral de la classe dels elements natius. Rep el nom de la mina Driekop, a Sud-àfrica, la seva localitat tipus.

## Característiques

La driekopita és un aliatge de fórmula química PtBi. És l'anàleg de platí de la sobolevskita i de bismut de la stumpflita. Va ser aprovada com a espècie vàlida per l'Associació Mineralògica Internacional l'any 2022 i publicada en el mes de juliol de 2023. Cristal·litza en el sistema hexagonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Canadenc de la Natura, al Quebec (Canadà), amb el número de catàleg: cmnmc 90261.

## Formació i jaciments

Va ser descoberta a la mina Driekop, situada a Sekhukhuneland, dins el municipi de Fetakgomo Tubatse, al districte de Sekhukhune (Província de Limpopo, Sud-àfrica). Aquesta mina sud-africana és l'únic indret de tot el planeta on ha estat descrita aquesta espècie mineral.

## Referències

* ↑ «Driekopite» (en anglès). Mindat. [Consulta: 2 gener 2023].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 70». European Journal of Mineralogy, 34, 6, 09-12-2022, pàg. 591–601. DOI: https://doi.org/10.5194/ejm-34-591-2022 [Consulta: 31 desembre 2022].
* ↑ McDonald, Andrew M.; Cabri, Louis J.; Tamura, Nobumichi; Melcher, Frank; Vymazalová, Anna V. «Driekopite, Ideally PtBi, a New Mineral Species from the Driekop Platinum Pipe, Republic of South Africa». The Canadian Journal of Mineralogy and Petrology, 61, 3, 01-05-2023, pàg. 537–547. DOI: https://doi.org/10.3749/2300005 [Consulta: 7 agost 2023].
# Dulcinea (desambiguació)

«Dulcinea» té aquests significats:
* Dulcinea del Toboso, personatge de la novel·la El Quixot.
* Dulcinea, pel·lícula dirigida el 1947 per Luis Arroyo.
* Dulcinea, pel·lícula dirigida el 1962 per Vicente Escrivá.
* Dulcinea o Mi Arae c, planeta extrasolar a 49 anys-llum de distància.
* (571) Dulcinea, asteroide al cinturó d'asteroides.
* Operació Dulcinea, fou el segrest del vaixell de luxe portuguès Santa María el 1961
* "Dulcinea", cançó de la banda de post-metal Isis de l'àlbum In the Absence of Truth
* Planta Solar Dulcinea, planta fotovoltaica situada a Conca.
# Degustació

La degustació o tast és la degustació acurada i apreciada de diversos aliments, centrada en el sistema gustatiu, els sentits, l'alt art culinari i la bona companyia. Normalment consta de molts plats, pot anar acompanyat d'una degustació de vins que complementa cada plat.

## Història

La degustació moderna probablement prové de les cuines franceses de principis del segle XX i és diferent dels àpats anteriors amb molts plats perquè aquests àpats se servien com a àpats complets a cada plat.

## Exemples

Tastar una selecció de formatges, a casa o en un restaurant, també es pot anomenar degustació. Normalment es trien de tres a quatre varietats, que inclouen generalment un formatge semi-tou, un formatge de cabra i un formatge blau. Les varietats més fortes es tasten normalment les darreres.
Una degustació de sis plats pot incloure dos productes de marisc, carn vermella i postres amb vins coincidents, mentre que el mateix menú podria haver afegit un element vegetarià i qualsevol altre tipus de plat per ampliar el menú, per exemple a un menú de degustació de nou plats.
Les tapes són similars a la degustació, però no és en si mateix un menú complet que ofereixi els plats d'autor dels xefs, sinó que ofereix una varietat entre la qual el comensal pot triar.

## Referències

* ↑ Choe, Kim. «What is a degustation meal?». Newshub, 15-02-2013. [Consulta: 28 agost 2019].
* 1 2 Wells, Patricia «A Cheese Lover's Tour of France». The New York Times, 10-06-1984.
# Festival de Cinema de Zúric

El Festival de Cinema de Zuric és un festival celebrat a la ciutat Suïssa de Zúric des del 2005. L'any 2016, tenia al voltant de 9.500 Visitants.
L'objectiu principal del festival és la presentació i promoció de nous talents de tot el món. Se centra de manera especial, en la recerca de nous talents i productes cinematogràfics de parla alemanya. Al costat de la projecció de pel·lícules, el festival també organitza una sèrie d'esdeveniments a com el de Zuric Master Class i el presitigiós Concurs Internacional de Música de Cinema i actua com a punt de trobada internacional de la indústria del Cinema. El premi principal del festival és el Golden Eye, se'ls atorga als guanyadors de cada categoria, així com als convidats d'honor del festival.
El ZFF és organitzat per les empreses Festival de Cinema de Zuric AG i la Spoundation Motion Picture AG en col·laboració amb les institucions locals i diferents patrocinadors així com distribuïdors internacionals. El festival neix el 2005 i va ser fundat per Karl Spoerri juntament amb Nadja Schildknecht i Antoine Monot, Jr. Els actuals directors del festival són Karl Spoerri (director artístic) i Nadja Schildknecht (directora financera).
Els premis que es donen al festival són: el Premi al Llargmetratge International, Premi al Llargmetratge en Alemany, el Premi a la Pel·lícula Documental Internacional i l'Ull Daurat.

## Referències

* ↑ Meza, Ed «Zurich Film Fest: Swiss mix of int’l pix». Variety, 2010 [Consulta: 26 març 2018].
* ↑ «Javier Bayon gana el Concurso Internacional de Música de Cine del XII Festival de Zürich». Europa Press, 2016 [Consulta: 26 març 2018].
* ↑ Meza, Ed «Zurich focuses on young filmmakers». Variety, 2010 [Consulta: 26 març 2018].
* ↑ Mitchell, Robert «Andrew Garfield to Receive Zurich Film Festival's Golden Eye Award». Variety, 2017 [Consulta: 26 març 2018].

## Enllaços externs

* Pàgina oficial
# Francesc Frexes

Francesc Frexes va ser un principal mestre de capella i organista que regien els magisteris de la catedral de Catalunya entre els segles xviii i xix. Va ser mestre de capella el 1756.

## Enllaços externs

* Gregori i Cifré, Josep M. «El Fons musical de l'Arxiu de la Catedral de Tarragona». A: Fons de la catedral de Tarragona. 2015, p. XIII-XXV. 13 pàg. [Bellaterra: Universitat Autònoma de Barcelona, Servei de Publicacions.]
# Frettecuisse

Frettecuisse és un municipi francès situat al departament del Somme i a la regió dels Alts de França. L'any 2007 tenia 72 habitants.

## Demografia
### Població

El 2007 la població de fet de Frettecuisse era de 72 persones. Hi havia 28 famílies de les quals 4 eren unipersonals (4 dones vivint soles i 4 dones vivint soles), 8 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 37 habitatges, 28 eren l'habitatge principal de la família, 8 eren segones residències i 1 estava desocupat. Tots els 37 habitatges eren cases. Dels 28 habitatges principals, 26 estaven ocupats pels seus propietaris i 2 estaven llogats i ocupats pels llogaters; 1 tenia dues cambres, 4 en tenien tres, 8 en tenien quatre i 15 en tenien cinc o més. 16 habitatges disposaven pel capbaix d'una plaça de pàrquing. A 14 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Frettecuisse el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 4 | 70 a 74 | 4 |
| 4 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 4 | 35 a 39 | 4 |
| 8 | 30 a 34 | 4 |
| 4 | 25 a 29 | 8 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 0 | 5 a 9 | 4 |
| 8 | 0 a 4 | 4 |

## Economia

El 2007 la població en edat de treballar era de 42 persones, 26 eren actives i 16 eren inactives. De les 26 persones actives 23 estaven ocupades (11 homes i 12 dones) i 3 estaven aturades (2 homes i 1 dona). De les 16 persones inactives 4 estaven jubilades, 5 estaven estudiant i 7 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa d'informació i comunicació, 1 d'una empresa financera i 1 d'una empresa classificada com a «altres activitats de serveis».
L'any 2000 a Frettecuisse hi havia 7 explotacions agrícoles que ocupaven un total de 469 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Frettecuisse a l'INSEE.
* Évolution et structure de la population Fitxa amb el detall de dades de Frettecuisse a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Guixeres de Tortellà

Les guixeres de Tortellà són una petita zona humida producte d'una antiga extracció de guix que fou activa fins a l'any 1992, a cavall dels municipis de Tortellà i Sales de Llierca. El règim d'inundació és natural, per entrades d'aigua de pluja i per tall del nivell freàtic. En el clot format per l'extracció de guix s'observen dues cubetes diferenciades. La primera, més gran i fonda, és d'inundació permanent. La segona, s'inunda únicament amb caràcter temporal.
Des del punt de vista ecològic, les millors mostres de vegetació de zones humides es localitzen en la zona d'inundació temporal. Hi creix un bogar molt ben desenvolupat, amb taques de canyís (Phragmites australis) i joncs (Scirpus holoschoenus). Igualment hi ha alguns arbres de ribera aïllats com el salze (Salix alba), la sarga (S. elaeagnos) i el gatell (S. atrocinerea). En canvi, els talussos verticals dificulten l'establiment de vegetació a la zona de la cubeta d'inundació permanent.
L'espai rep l'acció de diversos factors negatius poden disminuir l'interès i el potencial ecològic d'aquest espai com abocaments de runes, colmatació natural, activitats cinegètiques, etc. Tanmateix, la seva conservació sembla garantida degut a l'interès de l'Ajuntament de Tortellà per a restaurar la guixera, condicionant-la i potenciant-la com a zona humida.

## Referències

* 1 2 3 «Guixeres de Tortellà». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 21 març 2014].
# Drienica

Drienica és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1343.

## Viles agermanades

* Dubovica, Eslovàquia
* Hubošovce, Eslovàquia
* Jakubovany, Eslovàquia
* Peretxín, Ucraïna
* Šarišské Sokolovce, Eslovàquia
* Uzovce, Eslovàquia
* Wiśniew, Polònia
# Dècada del 20

La dècada del 20 comprèn el període que va des de l'1 de gener del 20 fins al 31 de desembre del 29.

## Personatges destacats

* Tiberi, emperador romà (14-37).
* Jesús (c. 4 aC- c. 29), figura central del cristianisme.
# Gianni Motta-Linea MD Italia

L'equip Gianni Motta-Linea MD Italia va ser un equip ciclista estatunidenc que competí el 1984 i va estar dirigit per l'exciclista Gianni Motta. No s'ha de confondre amb l'equip Linea MD Italia-Maggi Mobili.

## Principals resultats
### A les grans voltes

* Volta a Espanya
** 0 participacions
* Tour de França
** 0 participacions
* Giro d'Itàlia
** 1 participacions (1984)

## Enllaços externs

* Plantilla a firstcycling.com
* Plantilla a memoire-du-cyclisme.eu
* Plantilla a sitiodeciclismo.net
# Hakone
## Transport
### Ferrocarril

* Ferrocarril de Muntanya de Hakone (Hakone Tozan Tetsudō)
** Hakone-Yumoto - Tōnosawa - Ōhiradai - Miyanoshita - Kowakidani - Chōkoku-no-Mori - Gōra
* Funicular de Muntanya de Hakone
** Gōra - Kōen-Shimo - Kōen-Kami - Naka-Gōra - Kami-Gōra - Sōunzan

### Carretera

* Nacional 1 - Nacional 138
* Xarxa de carreteres prefecturals de Kanagawa

## Agermanaments

* Tōyako, Hokkaido, Japó. (4 de juliol de 1964)
* Jasper, província d'Alberta, Canadà. (4 de juliol de 1972)
* Taupo, Waikato, Nova Zelanda. (7 d'octubre de 1987)
* Sankt Moritz, cantó dels Grisons, Suïssa. (2 de novembre de 2014)
# E002

La ruta europea E002 és una carretera que forma part de la Xarxa de carreteres europees. Comença a Alyat (Azerbaidjan) i finalitza a Sadarak (Azerbaidjan), passant per Armènia. Té una longitud de 540 km. Té una orientació d'oest a est.
# Felicia-Matilda de Mayenne

Felicia-Matilda de Mayenne (o Matilda de Turenne), muller d'Hug II de Borgonya.

## Orígens familiars

Filla de Bosó I de Turena i de Gerberga de Terrasson

## Matrimoni i descendents

1. ∞ 1115, Hug II de Borgonya.
* la infanta Angelina de Borgonya (1116-1163), casada vers l'any 1130 amb Hug I de Vaudemont
* la infanta Clemència de Borgonya (1117-?), casada amb Enric III de Donzy
* l'infant Eudes II de Borgonya (1118-1162), duc de Borgonya
* l'infant Gaultier de Borgonya (1120-1180), arquebisbe de Besançon
* l'infant Hug de Borgonya (1121-1171), senyor de Navilly
* l'infant Robert de Borgonya (1122-1140), bisbe d'Autun
* l'infant Enric de Borgonya (1124-1170), senyor de Flavigny i bisbe d'Autun
* l'infant Ramon de Borgonya (1125-1156), senyor de Grigno i de Montpensier
* la infanta Sibil·la de Borgonya (1126-1150), casada el 1149 amb el rei Roger II de Sicília
* la infanta Dolça de Borgonya (1128-?),
* la infanta Matilda de Borgonya (1130-?), casada amb Guillem VII de Montpeller
* la infanta Arembourge de Borgonya (1132-?), monja
# Gianni Meersman

Gianni Meersman (Tielt, Flandes Occidental, 5 de desembre de 1985) és un ciclista belga, professional des del 2007 fins a la fi del 2016, quan una arrítmia l'obligà a retirar-se.
Amb un bon palmarès com a amateur, el 2007 va passar a professionals de la mà de l'equip Discovery Channel, on aconseguí les seves primeres victòries com a professional a la Volta a Geòrgia i la Volta a Àustria. El 2008 fitxà pel FDJ, on continuà assolint bons resultats. Amb tot, el 2009 començà a patir dolors a l'esquena i les cames que l'obligaren a passar per la sala d'operacions i interrompre la temporada.
Els seus principals èxits esportius són dues victòries d'etapa a la Volta a Espanya del 2016 i una victòria d'etapa a la París-Niça del 2012 i a la Volta a Catalunya del 2013.
A finals del 2016 fitxà pel Fortuneo-Vital Concept, però uns resultats anòmals en una exploració cardíaca portaren a la detecció d'una arrítmia que l'obligà a retirar-se.
És fill del també ciclista Luc Meersman.

## Palmarès

* 2004
** 1r al Circuit de Valònia
* 2005
** 1r al Tour de Namur i vencedor de 3 etapes
** Vencedor d'una etapa de la Ronda de l'Isard d'Arieja
* 2006
** Vencedor d'una etapa del Tour de Namur
** Vencedor d'una etapa de la Ronda de l'Oise
* 2007
** Vencedor d'una etapa de la Volta a Geòrgia
** Vencedor d'una etapa de la Volta a Àustria
* 2008
** Vencedor d'una etapa del Tour de Valònia
* 2011
** 1r al Circuit de les Ardenes i vencedor d'una etapa
* 2012
** Vencedor d'una etapa de la París-Niça
** Vencedor d'una etapa de la Volta a l'Algarve
* 2013
** Vencedor de 2 etapes a la Volta a Catalunya
** Vencedor de 2 etapes al Tour de Romandia
** Vencedor d'una etapa del Tour de l'Ain
* 2014
** 1r al Tour de Valònia i vencedor d'una etapa
** 1r al Trofeu Platja de Muro de la Challenge de Mallorca
** Vencedor de 2 etapes al Tour de l'Ain
* 2015
** 1r al Cadel Evans Great Ocean Road Race
** 1r a la Handzame Classic
** Vencedor d'una etapa de la Volta a l'Algarve
* 2016
** Vencedor de 2 etapes de la Volta a Espanya

### Resultats a la Volta a Espanya

* 2008. Abandona (12a etapa)
* 2010. 98è de la classificació general
* 2012. 57è de la classificació general
* 2013. 58è de la classificació general
* 2016. 111è de la classificació general. Vencedor de 2 etapes

### Resultats al Tour de França

* 2011. 77è de la classificació general

### Resultats al Giro d'Itàlia

* 2012. Abandona (7a etapa)
* 2015. Abandona (4a etapa)

## Referències

* 1 2 Piedrabuena, Celes «Una arritmia cardíaca retira del ciclismo a Giannni Meersman». El Mundo Deportivo, 30-12-2016 [Consulta: 8 gener 2017].

## Enllaços externs

* Web oficial Arxivat 2007-04-09 a Wayback Machine. (neerlandès)
* Fitxa a sitiodeciclismo.net
# Halichoeres rubricephalus

Halichoeres rubricephalus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba a l'illa de Flores (Indonèsia).

## Referències

* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Hakkâri (ciutat)

Hakkâri (en el passat Çölemerik o Čölemerik, en kurd Colemêrg; en àrab Djulamerg o Djulamerik; altres variants: Julamerk, Julamerik, Djulamerl, Djulamerik, Colemerq, i Colemerik) és una ciutat de la Província de Hakkâri, a Turquia. El nom Hakkâri deriva probablement del neoarameu Akkare (ܐܟܪ̈ܐ).

## Història

Fou la capital del wilayat de Hakkâri i al segle xix va ser erigida com a capçalera del sandjak de Hakkâri dins el wilayat de Van. Depenia de l'emir kurd de Hakkâri. La ciutat, on vivien molts assiris, fou destruïda durant la I Guerra Mundial i reconstruïda el 1935 amb el nom de Hakkâri, tribu kurda de la zona, però el 1950 encara no havia arribat a tres mil habitants (en tenia 2664, i el districte 14.473).

## Ciutats agermanades

Les següents ciutats estan agermanades amb Hâkkari:
* Mostar, Bòsnia i Hercegovina
* Banja Luka, Bòsnia i Hercegovina
* Dubrovnik, Croàcia
* Kraslava, Letònia
* Oyam, Uganda
* Boden, Suècia
* Sydney, Austràlia
* Lublin, Polònia
* Edde, Líban
* Lubumbashi, República Democràtica del Congo
# Deori (Shahdol)

Deori és una vila (ciutat de cens) del districte de Shahdol, a l'estat de Madhya Pradesh (Índia). En el cens del 2001 tenia 5.761 habitants.

## Referències

* ↑ Comissió Censal de l'Índia. «Census of India 2001: Data from the 2001 Census, including cities, villages and towns (Provisional)». Arxivat de l'original el 16 juny 2004. [Consulta: 1 novembre 2008 ].
# Gymnothorax reticularis

Gymnothorax reticularis és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 60 cm de longitud total.

## Distribució geogràfica

Es troba des de Maurici fins al sud del Japó i Indonèsia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Huracà Dog

«Huracà Dog» té aquests significats:
* Huracà Dog (1950), huracà de categoria 5.
* En la temporada d'huracans de l'Atlàntic de 1951 es declarava un gran huracà Dog de categoria 3 que sobrepassava per les Illes de Sobrevent centrals.
* En la temporada d'huracans de l'Atlàntic de 1952 es declarava un fort huracà Dog de categoria 1 que mai tocà terra.
# Edsilia Rombley

Edsilia Rombley (Amsterdam, 13 de febrer de 1978) és una cantant neerlandesa. És coneguda sobretot per la seva participació en el programa Soundmixshow i en el Festival de la Cançó d'Eurovisió. Va representar els Països Baixos dues vegades al Festival de la Cançó d'Eurovisió. El 1998 va cantar la cançó Hemel en Aarde ('Cel i Terra') i va acabar en quart lloc. El 2007, no va arribar a la final amb la cançó On Top of the World. Va ser una dels presentadors del Festival de la Cançó d'Eurovisió 2021 a Rotterdam.
Rombley està casada i té dues filles. Va anomenar la seva primera filla Imaani, igual que la cantant que va representar el Regne Unit al Festival de la Cançó d'Eurovisió 1998.

## Referències

* ↑ «Presenters» (en anglès). Eurovision.tv. [Consulta: 8 maig 2021].
* ↑ «Edsilia vernoemde dochter naar concurrent Songfestival». De Telegraaf, 14-05-2016 [Consulta: 9 agost 2019].
# Curacoa

El Curacoa és un volcà submarí localitzat al sud dels esculls curacoa al nord de Tonga. Se n'observaren erupcions els anys 1973 i 1979, a partir de dues reixetes de ventilació independents. L'erupció de 1973 va produir una gran bassa de dacita tosca, i va tenir un VEI de 3.

## Referències

* ↑ «Global Volcanism Program | Curacoa» (en anglès). [Consulta: 2 gener 2021].